Τι+προτείνεται+για+την+υλοποίηση+του+γενικού+σκοπού+του+Προγράμματος;

- **Ο υπολογιστής γνωστικό-διερευνητικό εργαλείο** (συνιστά τον κύριο άξονα με βάση τις σύγχρονες διδακτικές και παιδαγωγικές αντιλήψεις, τις νέες θεωρήσεις της γνωστικής ψυχολογίας. Συνιστά χρήση ανοιχτού λογισμικού διερευνητικής μάθησης. Ο υπολογιστής γίνεται μέσο για την ανάπτυξη δραστηριοτήτων από καταστάσεις που επιλέγονται από το άμεσο περιβάλλον του μαθητή και για την οργάνωση γνώσεων και δεξιοτήτων ώστε να είναι σε θέση να κατανοήσει σταδιακά τον κόσμο μέσα στον οποίο ζει και να δράσει πάνω σε αυτόν. Το λογισμικό πρέπει να παρέχει τη δυνατότητα διερεύνησης πραγματικών ή φανταστικών καταστάσεων αντίστοιχων του επιπέδου ωριμότητας των μαθητών και να διευκολύνει την ανάπτυξη της δημιουργικής και ανακαλυπτικής διαδικασίας. - **εποπτικό μέσο διδασκαλίας σε βασικά γνωστικά αντικείμενα:** η αποτελεσματική χρήση του ΗΥ με λογισμικό ευρείας χρήσης [ζωγραφική, επεξεργασία κειμένου, …, ]εντάσσεται στα πλαίσια της διδασκαλία μαθημάτων όπως η γλώσσα, η γραπτή έκφραση, τα μαθηματικά και η δημιουργία και ανάπτυξη δεξιοτήτων στις καλλιτεχνικές και συλλογικές δραστηριότητες. - **εργαλείο επικοινωνίας και αναζήτησης πληροφοριών**: το πλαίσιο προγράμματος σπουδών συνιστά τη χρήση βάσεων δεδομένων για αναζήτηση στοιχείων, τη χρήση των δικτύων για επικοινωνία με άλλους μαθητές και για αναζήτηση πληροφοριών. - **πληροφορικός αλφαβητισμός :** αφορά κυρίως την Ευέλικτη Ζώνη. Σε αυτό το στάδιο, το Πλαίσιο θεωρεί απαραίτητη τν προσέγγιση βασικών λειτουργιών [αποθήκευση και ανάκληση αποθημευμένου εγγράφου, επικοινωνία, …,]. Με το όρο ότι οι μαθητές του Δημοτικού εξοικειώνονται με τον πληροφορικό αλφαβητισμό αβίαστα, μέσα από την πρακτική δραστηριοτήτων και χωρίς να δίνεται έμφαση στις διδακτικές ενέργειες που προυποθετει η υλοποίηση αυτού του άξονα. Έμφαση δίνεται στους 3 πρώτους άξονες, η υλοποίησή τους δεν είναι υποχρεωτική στο σύνολό τους για τους εκπαιδευτικούς και κάθε εκπαιδευτικός είναι ελεύθερος να επιλέξει ποιον άξονα θα υλοποιήσει, ανάλογα με τις γνώσεις του, τις ανάγκες των μαθητών του και την υλικοτεχνική υποδομή του σχολείου του. **Για την ένταξη του υπολογιστή στην πρωτοβάθμια εκπαίδευση προτείνονται τρεις διαφορετικές μεθοδολογίες** - **__ο υπολογιστής στην τάξη:__**ο υπολογιστής εποπτικό μέσο διδασκαλίας, επικοινωνιακό μέσο, γνωστικό-διερευνητικό εργαλείο και εργαλείο συνεργατική μάθησης. Ο ΥΗ εντάσσεται στη μαθησιακή διαδικασία με τη χρήση εκπαιδευτικού λογισμικού διερευνητικής μάθησης και χρησιμοποιείται είτε ατομικά είτε ομαδικά. + Πλεονεκτήματα: σε μονοθέσια και ολιγοθέσια απαιτείται η αγορά μόνο 1-2 ΗΥ με εκτυπωτή. Μικρό κόστος εξοπλισμού και λειτουργικά έξοδα μικρά (αναλώσιμα και σύνδεση με Internet), δυνατότητα κάλυψής τους από την Τοπική Αυτοδιοίκηση, όχι αναγκαιότητα ειδικής αίθουσας και εξειδικευμένου προσωπικού. - μειονεκτήματα : απαιτεί επιμόρφωση όλων ή των περισσότερων εκπαιδευτικών, στα μεγάλα σχολεία μεγαλύτερο κόστος [περισσότεροι ΗΥ] και μεγαλυτερα έξοδα συντήρησης [εγκατάσταση, ρυθμίσεις λογισμικού κ.λπ] ειδικά στην αρχή της λειτουργίας. - **__σχολικό εργαστήριο πληροφορικής__**: το μοντέλο αυτό μπορεί να υποστηρίξει καλύτερα το πραγματολογικό μοντέλο. Υλοποιούνται οι άξονες : πληροφορικός αλφαβητισμός, γνωστικό-διερευνητικό εργαλείο, επικοινωνιακό μέσο και μέσο αναζήτησης πληροφοριών. Δεν απαιτεί επιμόρφωση εκπαιδευτικών, αλλά –τουλάχιστον σε πρώτη φάση- ειδικό προσωπικό. Έχει μεγάλο κόστος για τη δημιουργία εργαστηρίων και απαιτεί αποτελεσματικό σύστημα συντήρησης του εξοπλισμού και του λογισμικού. - **__μεικτή προσέγγιση__**: συνιστά συνδυασμό των δύο προηγούμενων μοντέλων και φαίνεται να καιερώνεται στις περισσότερες χώρες. Υποστηρίζει το ολοκληρωμένο μοντέλο, αλλά πληροί και τους όρους μιας πιο συγκροτημένης προσέγγισης εννοιών και εργαλείων σε μία περίοδο όπου τα παιδιά δεν είναι πλήρως εξοικειωμένα με τις ΤΠΕ από το κοινωνικό περιβάλλον. Με το μοντέλο αυτό υλοποιούνται όλοι οι άξονες του γενικού σκοπού.